Diari Oficial de la Generalitat Valenciana


Sumari del DOGV 3478, del 21-04-1999 (1999/2344)

RESOLUCIÓ de 29 de gener de 1999, de la Direcció General de Funció Pública, per la qual s'executa la sentència núm. 3.381/1998 de la Sala Social del Tribunal Superior de Justícia de la Comunitat Valenciana, dictada en el recurs de suplicació núm. 118/1996, interposat contra la Sentència de 7 de novembre de 1995 dictada pel Jutjat Social núm. 12 de València en les actuacions núm. 528/1995.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3478

Data del DOGV
:   21-04-1999

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1999/2344


Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 29 de gener de 1999, de la Direcció General de Funció Pública, per la qual s'executa la sentència núm. 3.381/1998 de la Sala Social del Tribunal Superior de Justícia de la Comunitat Valenciana, dictada en el recurs de suplicació núm. 118/1996, interposat contra la Sentència de 7 de novembre de 1995 dictada pel Jutjat Social núm. 12 de València en les actuacions núm. 528/1995. [1999/X2344]
  
Vista la Sentència núm. 3.381/1998, de data 27 d'octubre de 1998, de la Sala Social del Tribunal Superior de Justícia de la Comunitat Valenciana, dictada en el recurs de suplicació núm. 118/1996, interposat contra la sentència de 7 de novembre de 1995, dictada pel Jutjat Social núm. 12 de València en les actuacions núm. 528/1995, seguides sobre reconeixement de dret, a instància del senyor Carlos Bartolomé Chapa Nebreda, contra la Conselleria de Treball i Afers Socials de la Generalitat Valenciana, en les quals és recurrent la part demandant, i la part dispositiva de la qual és així:
  
"Decisió:
  
Estimem en part el recurs de suplicació interposat en nom del senyor Carlos Bartolomé Chapa Nebreda contra la sentència dictada pel Jutjat Social núm. 12 de València i província el dia 7 de novembre de 1995, en procés sobre reconeixement de drets seguit a instància seua contra l'administració de la Generalitat Valenciana (Conselleria de Treball i Afers Socials) i amb revocació de l'expressada sentència i estimació sols parcial de la pretensió exercida, hem de declarar com declarem que el contracte de treball que uneix l'actor amb l'administració demandada és de caràcter indefinit, condemnem l'administració demanada a reconèixer i complir aquesta declaració, i l'absolem de la resta d'aquesta".
  
En virtut del que disposa l'article 118 de la Constitució espanyola que estableix l'obligatorietat de complir les sentències i altres resolucions fermes dictades pels jutges i tribunals, així com del que estableix l'article 17.2 de la Llei Orgànica del Poder Judicial i altres preceptes concordants de la vigent Llei Reguladora de la Jurisdicció Contenciosa Administrativa, i fent ús de les competències que legalment tinc conferides, resolc:
  
Primer
  
Declarar que el contracte de treball que uneix el senyor Carlos Bartolomé Chapa Nebreda amb la Generalitat Valenciana és de caràcter indefinit no fix de plantilla.
  
Segon
  
Adscriure el senyor Carlos Bartolomé Chapa Nebreda (NRP 71962393O2) amb caràcter provisional en el lloc de treball núm. 12.989 tècnic mitjà d'Acció Social, classificat B16 E012, en la Direcció Territorial de la Conselleria de Benestar Social a Alacant.
  
Tercer
  
La Conselleria d'Economia, Hisenda i Administració Pública, Direcció General de Funció Pública, i la Conselleria de Benestar Social formalitzaran la documentació pertinent així com els corresponents annexos de cessament i presa de possessió i, si és els cas, les liquidacions oportunes.